Элвин Грейны суд көтә

	Россия кулланучылар күзәтчелегенең Татарстан буенча идарәсе Казанда җырчы Элвин Грей концертында антиковидлы чараларның бозылуын ачыклаган. Ведомство белгечләре артистның музыкаль лейблына һәм концерт залына карата административ хокук бозу турында беркетмәләр төзегән.	 "Матбугат.ру"га билгеле булганча, чара 9 декабрь көнне узган. Элвин Грейның концертын үткәргәндә "Пирамида" мәдәни-күңел ачу комплексында коронавирусның яңа очракларын таратуны булдырмау чаралары үтәлмәгән. Тамашачылар шәхси яклау чараларында булмаган, социаль дистанцияне үтәмәгән. Концертка килгән кешеләр тамашачылар утырырга тиешле урыннарында утырмаганнар. 
	---	
Матбугат.ру

	№ --- | 14.12.2020	


